Public procurement notice: Contract Notice
Published: 2024-09-05
Region: EL304
Contract type: Services
Procedure: Open procedure
CPV classification: 48000000 | 72000000 | 79421200 | 80533100
Estimated value: 1200000 EUR
Submission deadline: 2024-09-10
Award criteria: quality, price
EU fund: eu-funds

Technical requirements: Το Υπουργείο Μετανάστευσης και Ασύλου προγραμματίζει την Λειτουργία τεσσάρων (4) Κέντρων Λήψης Βιομετρικών Δεδομένων, ως παροχή υπηρεσίας από εξωτερικό Ανάδοχο με στόχο την ενίσχυση της δυνατότητας λήψης βιομετρικών στοιχείων από τους αιτούντες ΠΤΨ ώστε να ελαχιστοποιηθούν οι εκκρεμείς αιτήσεις τους. Για τη Λειτουργία των Κέντρων και δεδομένου ότι αυτά θα διεκπεραιώνουν αποκλειστικά και μόνο τη λήψη βιομετρικών στοιχείων θα απαιτηθεί να επεκταθεί η λειτουργικότητα του ΟΠΣ Μετανάστευσης, με την προσθήκη σε αυτό τριών (3) βασικών λειτουργιών και συγκεκριμένα:
Α. Λήψη Βιομετρικών Στοιχείων
Αφορά την ανάπτυξη και λειτουργία ειδικής διακριτής λειτουργικότητας στο ΟΠΣ Μετανάστευσης που αφορά τη λήψη βιομετρικών στοιχείων.
Β. Υλοποίηση Λειτουργικότητας Ηλεκτρονικού Ραντεβού
Τόσο για την διεκπεραίωση των διαδικασιών λήψης βιομετρικών στοιχείων όσο και για την εκτέλεση των διαδικασιών επίδοσης του αυτοτελούς εγγράφου στους ΠΤΧ, απαιτείται η ανάπτυξη και λειτουργία ειδικής διακριτής λειτουργικότητας δέσμευσης ηλεκτρονικού ραντεβού.
Γ. Λειτουργικότητα επιτελικής παρακολούθησης και εποπτείας των Κέντρων Λήψης Βιομετρικών Δεδομένων
Η Λειτουργικότητα αυτή έχει στόχο την παρακολούθηση και εποπτεία της λειτουργίας των Κέντρων Λήψης Βιομετρικών Δεδομένων μέσω μιας σε πραγματικό χρόνο έκδοση σχετικών Αναζητήσεων και Αναφορών σε μορφή Dashboard.
Επιπρόσθετα, στο έργο περιλαμβάνεται και η προμήθεια και εγκατάσταση απαραίτητου εξοπλισμού πληροφορικής για την απρόσκοπτη λειτουργία των Κέντρων Λήψης Βιομετρικών Δεδομένων.
Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV) : 72000000-5: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη, 48000000-8: Πακέτα λογισμικού και συστήματα πληροφορικής, 79421200-3: Υπηρεσίες μελέτης έργων, εκτός από εργασίες κατασκευής, 80533100-0:  Υπηρεσίες εκπαίδευσης στον τομέα της πληροφορικής
Το αντικείμενο της παρούσας σύμβασης δεν υποδιαιρείται σε τμήματα, λόγω του ότι αποτελεί ανάπτυξη νέων λειτουργικοτήτων στο υφιστάμενο ΟΠΣ Μετανάστευσης του ΥΜΑ για την υποστήριξη της παροχή της υπηρεσίας για τη λειτουργία των Κέντρων λήψεως βιομετρικών δεδομένων, που περιλαμβάνει απαραίτητες ενέργειες και εργασίες που απαιτούνται για την αποτελεσματική λειτουργία τους.  Η διαίρεση του αντικειμένου της παροχής της υπηρεσίας λειτουργίας των Κέντρων λήψεως βιομετρικών δεδομένων θα δημιουργούσε ανυπέρβλητα προβλήματα τόσο στη λειτουργία των κέντρων όσο και στη διαχείριση και εποπτεία της από την Αναθέτουσα Αρχή, ιδίως αναφορικά με τη διάχυση της ευθύνης για τη ενιαία λειτουργία των επιμέρους συστατικών στοιχείων της (Στελέχωση, Εξοπλισμός πληροφορικής, Λειτουργικότητα κτιριακών υποδομών κα).
Προσφορές γίνονται αποδεκτές για το σύνολο των υπηρεσιών που περιγράφονται.
Η εκτιμώμενη αξία της σύμβασης ανέρχεται στο ποσό των € 1.200.000,00 μη περιλαμβανομένου ΦΠΑ, προϋπολογισμός με ΦΠΑ: € 1.488.000,00, ΦΠΑ 24%  € 288.000,00 και αναλύεται ως εξής:
-	προϋπολογισμός αρχικού έργου € 800.000,00 μη περιλαμβανομένου ΦΠΑ (Προϋπολογισμός με ΦΠΑ:  €  992.000,00, ΦΠΑ 24% €192.000,00)
-	προϋπολογισμός δικαιώματος προαίρεσης αύξησης φυσικού αντικειμένου: έως 50%  € 400.000,00 μη περιλαμβανομένου ΦΠΑ (Προϋπολογισμός με ΦΠΑ: € 496.000,00, ΦΠΑ 24% € 96.000,00)
Η διάρκεια της σύμβασης ορίζεται σε εξήντα (60) μήνες συμπεριλαμβανομένης της διαδικασίας ελέγχου και παραλαβής παραδοτέων, όπως ορίζεται στην Παρ. 6.3 της παρούσας.
Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης ή σε άλλο περιγραφικό έγγραφο της παρούσας διακήρυξης. 
Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέση ποιότητας – τιμής [παραγ. 1.3 & ΠΑΡΑΡΤΗΜΑ I της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι στον τομέα των Τεχνολογιών Πληροφορικής και Επικοινωνιών. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού   ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης. [παρ. 2.2.4 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το 100% του προϋπολογισμού του υπό ανάθεση Έργου για το οποίο υποβάλλει προσφορά, μη περιλαμβανομένου του ΦΠΑ και του δικαιώματος προαίρεσης. Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης [παρ. 2.2.5 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα απαιτείται κατά τα τελευταία τρία (3) έτη από την ημερομηνία διενέργειας του παρόντος διαγωνισμού να έχουν ολοκληρώσει επιτυχώς ή να διαχειρίζονται/παρακολουθούν ή να υποστηρίζουν τουλάχιστον ένα (1) έργο με αρχικό προϋπολογισμό τουλάχιστον 100% της παρούσας χωρίς το δικαίωμα προαίρεσης και το ΦΠΑ, το αντικείμενο του οποίου να περιλαμβάνει Ολοκληρωμένο Πληροφοριακό Σύστημα που καλύπτει κατ’ ελάχιστον τις κάτωθι κύριες λειτουργίες:
•	Διάθεση εξωστρεφών ψηφιακών υπηρεσιών (διεκπεραίωση αιτημάτων – ολοκλήρωση συναλλαγών) μέσω διαδραστικής επικοινωνίας με τους χρήστες
•	Διαχείριση διαλειτουργικότητας με τρίτα συστήματα (APIs, web services)
•	Δημιουργία αναφορών και δεικτών μέσω μηχανισμού Business Intelligence
•	Υποστήριξη χρηστών και διαχειριστών συστημάτων κατά την παραγωγική λειτουργία, για αριθμό χρηστών άνω των 150.000 και τουλάχιστον 300.000 διεκπεραιωθείσες ηλεκτρονικές συναλλαγές την τελευταία διετία
•	Διαχείριση και υποστήριξη λειτουργίας (ρύθμιση, έλεγχος σε πραγματικό χρόνο, βελτιστοποίηση λειτουργίας, και προσαρμογή σε απρόσμενες και απρόβλεπτες μεταβολές περιβάλλοντος) πληροφοριακών συστημάτων υψηλού ρυθμού ηλεκτρονικών συναλλαγών (transactions) και συγκεκριμένα άνω των 400.000 ημερησίως
•	Σύστημα διαχείρισης Υποθέσεων που περιλαμβάνει δεδομένα αυτοτελών εγγράφων (τύπου ID-1 ή τύπου ID-2) με βιομετρικά στοιχεία, (δηλαδή τουλάχιστον με φωτογραφία, δείγμα υπογραφής και δακτυλικά αποτυπώματα) 
•	Παροχή υπηρεσιών διαχείρισης και διασφάλισης λειτουργίας με εγγυημένο επίπεδο παροχής υπηρεσιών (SLA)
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης
Για τη διασφάλιση ικανοποιητικού επιπέδου ανταγωνισμού, δύναται να ληφθούν υπόψη και στοιχεία συμβάσεων που υλοποιήθηκαν πριν από την τελευταία τριετία και όχι πέραν των πέντε (5) ετών από την ημερομηνία διενέργειας του διαγωνισμού [παρ. 2.2.6.1 της Διακήρυξης]. 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από τα πρόσωπα που αναφέρονται στην παρ. 2.2.6.2 της Διακήρυξης με τα αναφερόμενα εκεί προσόντα.
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο «ΠΑΡΑΡΤΗΜΑ VI – Υποδείγματα Εγγυητικών Επιστολών» της παρούσας.
Το ποσό της εγγυητικής επιστολής θα πρέπει να καλύπτει σε ευρώ (€) ποσοστό 2% του προϋπολογισμού του Έργου (μη συμπεριλαμβανομένου ΦΠΑ και δικαιώματος προαίρεσης), ήτοι ποσό  δέκα έξι χιλιάδες Ευρώ (16.000,00 € ). [παρ.2.2.2.1 της Διακήρυξης].